लाखों का काम हो गया अब फिरौती नहीं चाहिए
अपहर्ताओं के चंगुल से छूटे जावी निवासी इंजीनियरिंग के छात्र हरीश पाटीदार ने अपहरण करने वालों के किडनी चोर होने की आशंका जताई है। छात्र ने बताया अपहरण करने वाले आपस में बात कर रहे थे- ऐसे ही लाखों का काम हो गया है इसलिए अब फिरौती की क्या जरूरत है।
हरीश भोपाल के एक इंजीनियरिंग कॉलेज का फाइनल ईयर का छात्र है। वह बुधवार शाम नीमच से भोपाल जाने अशोका ट्रैवल्स बस में बैठा था। रात 8 बजे मंदसौर में पानी की बॉटल लेने उतरा तो उसका अपहरण हो गया। इंदौर में होश आने पर वह गाड़ी से कूदा और पुलिस को सूचना दी। परिजन उसे लेकर घर आ गए हैं। हरीश ने बताया मुझे रात में उस समय होश आया जब चलती गाड़ी में मुंडन करने के लिए मेरे सिर पर पानी डाला। हालांकि मैं बेहोशी का नाटक कर कुछ देर पड़ा रहा। इस दौरान वाहन में दो बच्चे 6 से 8 साल व दो 14-15 साल के नजर आए। उनके सिर भी मुंडे थे। एक अपहर्ता ने साथियों से कहा- फोन कर फिरौती मांगते हैं। इस पर एक ने कहा- फिरौती की क्या जरूरत वैसे ही हमारे पास लाखों रुपए आ रहे हैं। इससे लगा आरोपी किडनी चुराने वाले हो सकते हैं। हरीश ने बताया ग्वालटोली इंदौर पुलिस ने उससे पूछकर अपहरणकर्ताओं के स्कैच बनाए हैं।
जावी के युवक के अपहर्ता कर रहे थे बात
मंदसौर में खाना खाता हूं
हरीश ने बताया मैं भोपाल जाते समय घर से लिया टिफिन मंदसौर में अशोक ट्रैवल्स के ऑफिस के सामने बीकानेर स्वीट्स पर ही खाता था। बुधवार को भी 8 बजे बस मंदसौर पहुंची तो मैं टिफिन लेकर खाना खाने जा रहा था। रोड क्रॉस करने के दौरान 30 से 35 साल की उम्र के चार युवकों ने बंधक बना लिया।
hin_Deva hin_Deva hin_Deva hin_Deva hin_Deva hin_Deva